**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԾԱՂԿԱՁՈՐ ՀԱՄԱՅՆՔԻ ՄԱՍՀԱՆՈՒՄՆԵՐԻ ԾԱԽՍՄԱՆ 2025 ԹՎԱԿԱՆԻ ԾՐԱԳԻՐ**

|  |  |
| --- | --- |
| **Ծրագրի անվանումը** | Ծաղկաձոր համայնքի Մեղրաձոր բնակավայրի թվով 6 շենքերի տանիքների վերակառուցման, մուտքերի դռների փոխարինման,միջանցքների վերանորոգման,ճաղավանդակների փոխարինման, բակային տարածքների բարեկարգման և կանաչապատման աշխատանքներ |
| **Մարզ** | Կոտայք |
| **Համայնքը /բնակավայրը** | Համայնք՝ Ծաղկաձոր, բնակավայր՝ Մեղրաձոր |
| **Համայնքի /բնակավայրի հեռավորությունը մայրաքաղաք Երևանից** | Մայրաքաղաքից՝ Ծաղկաձոր համայնք 57կմ,  Մեղրաձոր բնակավայր՝ 66կմ, |
| **Համայնքի /բնակավայրի բնակչությունը** | Համայնքի՝ 7701 մարդ,  Մեղրաձոր բնակավայրի բնակչության թիվը՝ 2750 մարդ |
| **Սահմանամերձ համայնք/բնակավայր** | - |
| **Ծրագրի ընդհանուր նկարագրությունը և դրա իրականացման անհրաժեշտությունը** | Ծաղկաձոր համայնքի Մեղրաձոր բնակավայրը հանդիսանում է ռոյալթի վճարած կազմակերպությունների, մասնավորապես «Մեղրաձոր գոլդ» Սահմանափակ պատասխանատվության ընկերության ազդակիր բնակավայր:  Մեղրաձոր բնակավայրի թվով 6 շենքերը կառուցվել են 1970-ական թվականին,տանիքները ազբեստից են տեղ-տեղ փոխարինվել են թիթեղով ,սակայն, տանիքի հիմնային մասը փայտից է և առկա են կոտրված տեղեր,չկան ջրահեռացման տեղեր ինչի հետևանքով շենքերի պատերը խոնավանում են:  Թվով 6 շենքերի դռները և միջանցքի պատուհանները փայտից են ,որոնք չեն ապահովում ջերմամեկուսացում,անհրաժեշտ է փոխարինել նոր էներգաարդյունավետ եվրոպատուհաններով:  Աստիճանները տեղ տեղ քանդվել են,ճաղավանդակները թուլացել անհրաժեշտ է աստիչանների վերանորոգում և ճաղավանդակների փոխարինում:  Պատուհանների կոտրված լինելու հետևանքով ձյան հալոցները,անձրևաջրերը լցվել են ներս,որն էլ իր հերթին քայքայել է պատերը ,անհրաժեշտ է վերանորոգել միջանցքները :  Շենքերիի բակային հատվածները հողից են,անհրաժեշտ է բարեկարգել,կառուցել մեքենաների համար կայանատեղիներ:  Նախագծանախահաշվային փասթաթղթերը դեռևս առկա չեն,բայց նախնական ուսումնասիրությունների համաձայն ծրագրի ընդհանուր արժեքը կազմում է ≈ 112,963,370 ՀՀ դրամ  Ծրագիրը ներառված է համայնքի 2022-2026թթ հնգամյա զարգացման ծրագրում, որի հաստատման ընթացքում անցել է հանրային քննարկում :Ծրագրով նախատեսված ուղղությունը համապատասխանում է **ՀՀ** կառավարության 2022 թվականի սեպտեմբերի 1-ի N 1370-Ն որոշմամբ հաստատված պահանջներին, մասնավորապես՝  1-ին կետի 6-րդ ենթակետի՝ «Քաղաքաշինություն» ուղղությանը  2-րդ կետի 4-րդ ենթակետի՝ «Քաղաքաշինական նշանակության ծրագրեր» պարբերություններին՝  ա) Բնակարանային ֆոնդի,վարչական օբյեկտների հիմնանորոգում, կառուցում և վերանորոգում  բ) Բակերի բարեկարգում |
| **Ծրագրի ակնկալվող արդյունքները**  **Ծրագրի ազդեցությունը համայնքի և շահառուների վրա** | - *Հիմնական* *շահառուների քանակը- 532 բնակիչ*  *Ծրագրի շահառու են հանդիսանում Մեղրաձոր բնակավայրի բնակիչները :*   1. **Ապահով և բարելավված բնակելի պայմաններ** – 6 բազմաբնակարան շենքերի տանիքների, պատուհանների, աստիճանների և միջանցքների վերանորոգման արդյունքում կբարելավվի բնակիչների կենցաղային միջավայրը։ 2. **Էներգաարդյունավետության բարձրացում** – Նոր եվրոպատուհանների տեղադրումը կնվազեցնի ջերմային կորուստները, ինչը կբերի էլեկտրաէներգիայի և վառելիքի խնայողության։ 3. **Ավելի անվտանգ և հարմարավետ միջավայր** – Վերանորոգված աստիճաններն ու ամուր ճաղավանդակները կնվազեցնեն դժբախտ պատահարների հավանականությունը, իսկ բարեկարգ բակերը կստեղծեն անվտանգ հանգստի տարածք։ 4. **Հանրային տարածքների բարեկարգում** – Բակերի սալարկումը և կայանատեղիների կառուցումը կբարելավի բնակավայրի ընդհանուր տեսքն ու ֆունկցիոնալությունը։   **Ծրագրի ազդեցությունը համայնքի և շահառուների վրա**   1. **Բնակիչների կյանքի որակի բարձրացում** – Կենսապայմանների բարելավումը կհանգեցնի առողջության խնդիրների նվազմանը, հատկապես խոնավության և ջերմային անբավարարության պատճառով առաջացող հիվանդությունների կրճատմանը։ 2. **Համայնքային զարգացման խթանում** – Վերանորոգված և բարեկարգ բնակելի տարածքները կնպաստեն Մեղրաձորի սոցիալ-տնտեսական զարգացմանը՝ դարձնելով այն ավելի գրավիչ ներդրումների և բնակեցման համար։ 3. **Բնակարանային ֆոնդի պահպանում և արժեքի բարձրացում** – Վերանորոգված շենքերը երկարաժամկետ կտրվածքով կմեծացնեն անշարժ գույքի արժեքը և կերկարացնեն դրանց շահագործման ժամկետը։ 4. **Էկոլոգիական և էներգետիկ ազդեցություն** – Էներգաարդյունավետ լուծումների ներդրումը կնվազեցնի էներգիայի սպառումը, ինչը կնպաստի շրջակա միջավայրի պահպանությանը։ |
| **Ծրագրի արդյունքներին հասնելու գործողությունները և միջոցառումները** | *Նախատեսվում է`*   1. *կազմել նախագծանախահաշվային փաստաթղթերը* 2. *անցկացնել նախագծանախահաշվային փաստաթղթերի փորձաքննություն* 3. *տրամադրել ՃՀԱ,* 4. *կազմակերպել գնման ընթացակարգ* 5. *ընտրել այն պատասխանատու կազմակերպությանը, որն ունի ծրագրով նախատեսված գործունեության համար պահանջվող արտոնագիր և կիրականացնի տվյալ աշխատանքները նշված որակով ու ժամկետներում:* 6. *Տեխնիկական հսկողության ծառայություններ մատուցող ընկերության հետ պայմանագրի կնքում:* 7. *Հեղինակային հսկողության ծառայությունների համար պայմանագրի կնքում:* 8. *Շինարարության թույլտվության տրամադրում:* 9. *Շինարարության ընթացքում շինարարական ծառայությունների մատուցման աշխատանքների որակի և ծավալի հետևում:* 10. *Ծրագրի վերջնական արդյունքի ընդունում և վճարում:* |
| ***Ծրագրի իրականացման տևողությունը*** | *Սկիզբը՝ ըստ պայմանագրի*  *Տևողությունը` 6 ամիս*  *Ծրագրի ավարտից հետո, Հայաստանի Հանրապետության կառավարության 2022 թվականի օգոստոսի 4-ի N 1198-Ն որոշման Հավելված N 1-ի 2-րդ կետով սահմանված ժամկետներում կներկայացվի ծրագրի տարեկան հաշվետվությունը:* |
| ***Ծրագրի հնարավոր ռիսկերը*** | *Վերոնշյալ ծրագրի ռիսկ կարող են լինել ֆորսմաժորային իրավիճակները, երբ անհաղթահարելի ուժի ազդեցությամբ հնարավոր չի լինի իրականացնել ծրագիրը:* |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Համայնքի ղեկավար Նարեկ Հարությունյան***

*(անունը, ազգանունը)*